Örlítið minni kjörsókn klukkan 13 en árið 2006 Ríkharður Jónsson heiðursborgari og frú kusu laust eftir klukkan 13 í dag . Einstök veðurblíða einkennir kjördaginn . Klukkan 13 höfðu 798 íbúar kosið á kjörstað á Akranesi , fjölmennasta sveitarfélaginu á Vesturlandi . Er það 17,55% kjörsókn . Á sama tíma árið 2006 höfðu 18,43% kosið á kjörstað og er því kjörsókn nú um prósentustigi minni . Í kosningunum árið 2006 kusu 72% íbúa á kjörstað á Akranesi , en 81,57% með utankjörfundar atkvæðum . Að sögn fulltrúa í yfirkjörsókn er kjörsóknin nú heldur meiri en menn höfðu spáð fyrirfram . Hins vegar megi fastlega búast við lítilli kjörsókn í kvöld meðan Eurovision keppnin stendur yfir . Þannig megi búast við að kjörsókn verði 70 - 75% þegar yfir lýkur í kvöld á móti 81,57% fyrir fjórum árum .